अक्षराणामकारोऽस्मि...

श्लोकः 

अक्षराणामकारोऽस्मि द्वन्द्वः सामासिकस्य च ।
अहमेवाक्षयः कालो धाताहं विश्वतोमुखः ॥ ३३ ॥

अयं भगवद्गीतायाः दशमोऽध्यायस्य विभूतियोगस्य त्रियस्त्रिंशत्तमः(३३) श्लोकः ।

पदच्छेदः
अक्षराणाम् अकारः अस्मि द्वन्द्वः सामासिकस्य च अहम् एव अक्षयः कालः धाता अहं विश्वतोमुखः ॥ ३३ ॥

अन्वयः
अक्षराणाम् अकारः अस्मि । सामासिकस्य द्वन्द्वः च । अहम् एव अक्षयः कालः । विश्वतोमुखः 	धाता अहम् ।

 शब्दार्थः 
अक्षराणाम् = वर्णानाम्
अकारः अस्मि = अकारः अस्मि
सामासिकस्य = समाससमूहस्य
द्वन्द्वः च = द्वन्द्वसमासः च
अक्षयः = अक्षीणः
कालः = समयः
विश्वतोमुखः = सर्वतोमुखः
धाता अहम् = कर्मफलदाता अहम् ।

 अर्थः 
वर्णेषु अकारः अस्मि । समाससमुदाये द्वन्द्वसमासः अस्मि । अहम् एव अक्षीणः कालः । सर्वजगतः सर्वतोमुखः कर्मफलदाता च अहम् अस्मि ।

सम्बद्धसम्पर्कतन्तुः
भगवद्गीता (मूलश्लोकाः)
भगवद्गीता

 33
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः